L-għadd ta' pazjenti bil-Covid-19 fl-isptar Mater Dei niżel għal 31 filwaqt li komplew jonqsu wkoll il-każi attivi. Fil-fatt, ilbieraħ, saru 3,157 test. Minn dawn instabu 69 każ ġdid filwaqt li fiequ 134 persuna oħra. Fit-Taqsima tal-Kura Intensiva għad hemm rikoverati ħames persuni, numru li baqa' stabbli fl-aħħar jiem. Malta għandha 385,049 persuna mlaqqma kompletament kontra l-virus u anke 400,760 persuna li ħadu mqar doża waħda. B'kollox amministrat 762,832 doża.